
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1614 


31 Οκτωβρίου 2003 


ΑΠΟΦΑΣΕΙ Σ 

Αριθ. Φ.416/162956/Σ.6251 

Ατομικά Έγγραφα Ανθυπασπιστών, Μονίμων και Εθελο¬ 
ντών Υπαξιωματικών, ΕΜΘ, ΕΠΥ καιΕΠ.ΟΠ. (ανδρών- 
γυναικών) των Ενόπλων Δυνάμεων και καθορισμός κά¬ 
θε άλλης αναγκαίας λεπτομέρειας σχετικής με τα θέ¬ 
ματα αυτά. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το Ν. 2292/95 «Οργάνωση και λειτουργία Υπουρ¬ 
γείου Εθνικής Άμυνας, διοίκηση και έλεγχος των Ενόπλων 
Δυνάμεων και άλλες διατάξεις» (ΦΕΚ Α' 30). 

β. Τα άρθρα 16, 17 και 18 του Ν.Δ. 445/74 «Περί ιεραρ¬ 
χίας και προαγωγών των Ανθυπασπιστών και Μονίμων 
και εθελοντών Οπλιτών Ενόπλων Δυνάμεων» (ΦΕΚ ΑΊ 60). 

γ. Το Ν. 2472/97 «Προστασία του Ατόμου από την επε¬ 
ξεργασία δεδομένων προσωπικού χαρακτήρα» (ΦΕΚ Α' 
50). 

δ. Το Ν. 2690/99 «Κύρωση του Κώδικα Διοικητικής Δια¬ 
δικασίας και άλλες διατάξεις» (ΦΕΚ Α' 45). 

ε. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Άρθρο 1 

Ατομικά Έγγραφα 

Για κάθε εν ενεργεία Ανθυπασπιστή, Υπαξιωματικό 
(ΜόνιμοΈθελοντή-Εθελοντή Μακράς Θητείας-Εθελοντή 
Πενταετούς Υπηρεσίας) και Επαγγελματία Οπλίτη (ΕΠΟΠ) 
των Ενόπλων Δυνάμεων τηρούνται τα ακόλουθα ατομικά 
έγγραφα: 

α. Ατομικός Φάκελος. 

β. Βιβλιάριο Μητρώου. 

γ. Ατομικό Δελτίο Υγείας. 

Άρθρο 2 

Ατομικός Φάκελος 

1. Ο ατομικός φάκελος περιέχει τα έγγραφα στοιχεία, 
που συνθέτουν την εικόνα του Ανθστή-Υπξκού-ΕΠΟΠ και 
τα οποία είναι τα εξής: 

α. Ονοματεπώνυμο, πατρώνυμο, μητρώνυμο, όνομα συ¬ 
ζύγου, αριθμός μητρώου και λοιπά στοιχεία οικογενεια¬ 
κής κατάστασης. 


β. Απόφαση ονομασίας του σε Μόνιμο, Εθελοντή, ΕΜΘ, 
ΕΠΥ Υπξκό ή ΕΠΟΠ καθώς και λοιπά διοικητικά έγγραφα 
καιπράξεις, που αφορούν τη σταδιοδρομία του (προαγω¬ 
γές, μετατάξεις κ.λπ.). 
γ. Στρατολογικά στοιχεία, 
δ. Οι θέσεις στις οποίες έχει υπηρετήσει, 
ε. Παραπεμπτικές διαταγές ενώπιον Ανακριτικών Συμ¬ 
βουλίων και αποφάσεις των Συμβουλίων αυτών. 

στ. Καταστατικές και συνήθεις πειθαρχικές ποινές, με 
τα αιτιολογικά τους και σχετικά με αυτές έγγραφα στοι¬ 
χεία. 

ζ. Έγγραφα, από τα οποία προκύπτει η άσκηση ποινικής 
δίωξης. 

η. Αποφάσεις δικαστηρίων, οιασδήποτε δικαιοδοσίας 
και αμετάκλητα αθωωτικά Βουλεύματα Δικαστικών Συμ¬ 
βουλίων. 

θ. Άδειες εκπαίδευσης, στο εσωτερικό και εξωτερικό 
και σχετικές διαταγές. 

ι. Εκθέσεις επίδοσης σε σχολές και κέντρα εκπαίδευ¬ 
σης (Εσωτερικού-Εξωτερικού) καθώς και εκθέσεις επίδο¬ 
σης πανεπιστημιακής και τεχνολογικής εκπαίδευσης, 
αντίγραφα πτυχίων ΑΕΙ, ΤΕΙ και ξένων γλωσσών. 

ια. Προτάσεις και απονομές διαμνημονεύσεων και ηθι¬ 
κών αμοιβών. 

ιβ. Εκθέσεις Ικανότητος και Σημειώματα Απόδοσης, 
ιγ. Ειδικές Εκθέσεις Αποστρατείας, Προτάσεις Εκτά¬ 
κτου Κρίσεως, Ειδικές Εκθέσεις Απόλυσης (κατά κατη¬ 
γορία προσωπικού). 
ιδ. Εκθέσεις Πολεμικής Δράσης, 
ιε. Πίνακες Κρίσεων και Επανακρίσεων και αποφάσεις 
Συμβουλίων Κρίσεων, Προαγωγών και Επανακρίσεων. 
ιστ. Αποδεικτικά κοινοποίησης δυσμενών κρίσεων, 
ιζ. Προσφυγές επί δυσμενών κρίσεων, 
ιη. Αιτήσεις παραιτήσεων ή αποστρατειών και αποφά¬ 
σεις επ’ αυτών. 

ιθ. Αναφορές, που αφορούν προσωπικά θέματα και 
απαντήσεις της Διοικήσεως επί των υποβληθεισών ανα¬ 
φορών. 

κ. Στοιχεία υγιεινής κατάστασης, 
κα. Κάθε άλλο στοιχείο το οποίο κρίνεται απαραίτητο 
για την αξιολόγηση του Ανθυπασπιστή, Υπαξιωματικού 
και ΕΠΟΠ. 

2. Οι ατομικοί φάκελοι ενημερώνονται από τους τηρού- 
ντες αυτούς, οι οποίοι καθορίζονται με διαταγή του Αρχη¬ 
γού του οικείου κλάδου των ΕΔ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 3 

Ατομικό Βιβλιάριο Μητρώου 

Το ατομικό βιβλιάριο μητρώου κάθε Ανθστή-Υπξκού- 
ΕΠΟΠ τηρείται και ενημερώνεται με μέριμνα του αξιολο- 
γούντος και περιέχει τα ακόλουθα στοιχεία: 

α. Ονοματεπώνυμο, πατρώνυμο, μητρώνυμο, όνομα 
συζύγου, αριθμός μητρώου, οικογενειακά και στρατολο¬ 
γικά στοιχεία, καθώς και στοιχεία που αφορούν την προέ¬ 
λευση, την ακαδημαϊκή μόρφωση και τη γνώση ξένων 
γλωσσών. 

β. Τη χρονολογία απόκτησης βαθμών (πραγματική και 
αναδρομική) και τις αντίστοιχες διαταγές. Όσον αφορά 
τους ΕΠ.ΟΠ να αναγράφεται η χρονολογία κατάταξης και 
ορκομωσίας. 

γ. Τις θέσεις στις οποίες υπηρέτησε χρονολογικά, 
δ. Επιδόσεις στις σχολές και τα κέντρα εκπαίδευσης 
καθώς και στις διάφορες σχολές πανεπιστημιακής και 
τεχνολογικής εκπαίδευσης. 

ε. Προτάσεις και απονομές ηθικών αμοιβών και διαμνη- 
μονεύσεων. 

στ. Ειδικές καταστάσεις στις οποίες τέθηκε, 
ζ. Παραπομπές σε Ανακριτικά Συμβούλια και αποφά¬ 
σεις των Συμβουλίων αυτών, 
η. Συνήθεις πειθαρχικές και καταστατικές ποινές, 
θ. Έγγραφα, από τα οποία προκύπτει η άσκηση ποινι¬ 
κής δίωξης, αμετάκλητα αθωωτικά βουλεύματα Δικαστι¬ 
κών Συμβουλίων και αποφάσεις δικαστηρίων οιασδήποτε 
δικαιοδοσίας. 

ι. Όλες τις άδειες, οι οποίες του έχουν χορηγηθεί. 

ια. Αποτελέσματα σωματικών δοκιμασιών. 

ιβ. Στοιχεία που αφορούν την πολεμική δράση. 

Άρθρο 4 

Ατομικό Δελτίο Υγείας 

Το ατομικό δελτίο υγείας κάθε Ανθστή-Υπξκού-ΕΠΟΠ 
τηρείται και ενημερώνεται από τη Μονάδα στην οποία 
υπηρετεί αυτός και περιέχει τα ακόλουθα στοιχεία: 

α. Στοιχεία που αφορούν τις σωματομετρικές δια¬ 
στάσεις και την υγιεινή κατάσταση, καθώς και τα ιδι¬ 
αίτερα χαρακτηριστικά του, από την είσοδό του στο 
στράτευμα ή την Ανώτερη Στρατιωτική Σχολή Υπξκών 
(ΑΣΣΥ). 

β. Όλους τους δαμαλισμούς και εμβολιασμούς, 
γ. Τα πάσης φύσεως νοσήματα και τραύματα, 
δ. Τις μεταβολές λόγω νόσου, 
ε. Τις υγειονομικές επιθεωρήσεις και παρατηρήσεις, 
στ. Τα αποτελέσματα των περιοδικών υγειονομικών 
εξετάσεων. 

ζ. Οδοντιατρική κάτοψη με τις σχετικές παρατηρή¬ 
σεις. 

Άρθρο 5 

Ηλεκτρονική τήρηση ατομικών εγγράφων 

Τα ατομικά έγγραφα των Ανθστών-Υπξκών-ΕΠΟΠ είναι 
δυνατόν παράλληλα να αποθηκεύονται, με οποιονδήποτε 
τρόπο και σε ηλεκτρονικό υπολογιστή, με μέριμνα απο¬ 
κλειστικά και μόνον της αρμόδιας Διεύθυνσης του κάθε 
Γενικού Επιτελείου (ΓΕΕΘΑ, ΓΕΣ, ΓΕΝ/ΔΝΕ, ΓΕΑ) και υπό 
την επιφύλαξη των διατάξεων του Ν. 2472/97 γιατηνπρο- 
στασίατου ατόμου από την επεξεργασία δεδομένων προ¬ 
σωπικού χαρακτήρα (ΦΕΚ Α' 50). 


Άρθρο 6 

Αξιολογών, γνωματεύων, όργανο οριστικής 
αξιολόγησης του προσφεύγοντος 

1.0 Διοικητής, Κυβερνήτης ή Διευθυντής κάθε Ανθστή- 
Υπξκού-ΕΠΟΠ καλείται «αξιολογών». Ο προϊστάμενος 
του αξιολογούντος, εφόσον υπάρχει, καλείται «γνωμα¬ 
τεύων». 

2. Σε καμία περίπτωση δεν είναι δυνατόν «ο αξιολογών» 
ή ο «γνωματεύων» να είναι πρόσωπο το οποίο δεν έχει 
στρατιωτική ιδιότητα. Σε περίπτωση που ο αξιολογούμε¬ 
νος, λόγω της τοποθετήσεώς του ή λόγω της υπηρεσίας 
η οποία του έχει ανατεθεί, έχει ως άμεσο προϊστάμενο 
πρόσωπο το οποίο δεν έχει στρατιωτική ιδιότητα, τότε 
το πρόσωπο αυτό συντάσσει για τον υφιστάμενο του 
Ανθστή-Υπξκό-ΕΠΟΠ άτυπο σημείωμα αποδόσεως, το 
οποίο αναφέρεται αποκλειστικά στην απόδοσή του κατά 
την άσκηση των καθηκόντων που του έχουν ανατεθεί στη 
συγκεκριμένη υπηρεσία και το οποίο διαβιβάζει σε σφρα¬ 
γισμένο φάκελο στον αξιολογούντο του υφισταμένου του 
Ανθστή-Υπξκού-ΕΠΟΠ. 

3. Με αποφάσεις, οι οποίες δεν δημοσιεύονται στην 
Εφημερίδα της Κυβερνήσεως, του Α/ΓΕΕΘΑ για τους Αν- 
θυπασπιστές, Υπαξιωματικούς και ΕΠΟΠ που ανήκουν 
στο ΓΕΕΘΑ ή σε μονάδες, οργανισμούς, νομικά πρόσωπα 
και υπηρεσίες που υπάγονται ή εποπτεύονται απ' αυτό, 
και των Αρχηγών των ΓΕ των Κλάδων, για τους Ανθυπα- 
σπιστές, Υπαξιωματικούς και ΕΠΟΠ που ανήκουν σε κάθε 
Κλάδο ή σε μονάδες, οργανισμούς, νομικά πρόσωπα και 
υπηρεσίες που υπάγονται ή εποπτεύονται από τον αντί¬ 
στοιχο Κλάδο, μετά από γνωμάτευση του ΣΑΓΕ και των 
Ανωτάτων Συμβουλίων των Κλάδων αντίστοιχα, καθορί¬ 
ζονται οι «αξιολογούντες», οι «γνωματεύοντας», καθώς 
και κάθε λεπτομέρεια σχετική με την υποβολή και τήρηση 
των ατομικών εγγράφων των Ανθυπασπιστών, Υπαξιωμα- 
τικών και ΕΠΟΠ. 

4. Με τις παραπάνω αποφάσεις των Αρχηγών των ΓΕ 
των Κλάδων καθορίζονται οι αξιολογούντες και γνωμα¬ 
τεύοντας και για αυτούς που υπηρετούν σε οποιαδήποτε 
άλλη υπηρεσία, νομικό πρόσωπο, φορέα ή οργανισμό 
του εσωτερικού ή του εξωτερικού. 

5. Στις περιπτώσεις που υποβάλλεται η προσφυγή που 
προβλέπεταιστο άρθρο 14τηςπαρούσης, η Έκθεση Ικα- 
νότητος ή το Σημείωμα Αποδόσεως προσκομίζεται υπο¬ 
χρεωτικά στον προϊστάμενο του αξιολογούντος για γνω¬ 
μάτευση (στην περίπτωση αυτή δεν ισχύουν οι εξαιρέ¬ 
σεις από τη Γνωμάτευση). Ακολούθως, η οριστική 
αξιολόγηση γίνεται από τον προϊστάμενο του γνωματεύ- 
οντα, ο οποίος ονομάζεται «Β' γνωματεύων». Στις περι¬ 
πτώσεις που ο γνωματεύων ή ο προϊστάμενος του γνω- 
ματεύοντος είναι ο Αρχηγός ΓΕΕΘΑ ή Αρχηγός Κλάδου 
των Ενόπλων Δυνάμεων, η οριστική αξιολόγηση γίνεται 
από το Συμβούλιο Προαγωγών Αξκών του Κλάδου, όταν 
ο αξιολογούμενος είναι Ανθστής ή απότο Συμβούλιο Κρί¬ 
σεων Υπξκών του Κλάδου, όταν αυτός είναι Υπξκός ή 
ΕΠΟΠ. Σε οποιαδήποτε άλλη περίπτωση, στην οποία δεν 
είναι δυνατή η οριστική αξιολόγηση από τον προϊστάμε¬ 
νο του γνωματεύοντος, αυτή θα γίνεται από τα εν λόγω 
Συμβούλια. 

6. Η οριστική αξιολόγηση του προσφεύγοντος γίνεται 
ακόμη και αν, για οποιοδήποτε λόγο, δεν έχει μεσολαβή¬ 
σει γνωμάτευση. 

Άρθρο 7 

Ελαττώματα, αξιολόγηση των ουσιαστικών προσόντων 

1. Η κλίμακα βαθμολογίας των ουσιαστικών προσόντων 


είναι η εξής: 


Εξαίρετος 

10 

Λίαν Καλός 

8,9 

Καλός 

5,6,7 

Μέτριος 

3,4 

Απαράδεκτος : 

1,2 


2. Από τα ουσιαστικά προσόντα: 

α. Τα σωματικά, διανοητικά, ηθικά, ψυχικά, διοικητικά 
και επαγγελματικά βαθμολογούνται αριθμητικά. 

β. Στα ειδικά προσόντα: 

(1) Για όλους τους Ανθστές-Υπξκούς-ΕΠΟΠ περιγρά- 
φονται οι τυχόν ιδιαίτερες κλίσεις-ικανότητες, που μπο¬ 
ρούν επωφελώς να χρησιμοποιηθούν από την Υπηρεσία. 

(2) Γιατους Ανθστές-Υπξκούς-ΕΠΟΠ του ΠΝ, επιπλέον 
βαθμο-λογείται η αντοχή στη ναυτία, εφόσον δοκιμάστη¬ 
καν. 

(3) Για τους Ανθστές-Υπξκούς-ΕΠΟΠ της ΠΑ, εκτός των 
Ραδιοναυτίλων, επιπλέον βαθμολογείται η συμβολή στην 
ασφάλεια των πτήσεων και στην εν γένει υποστήριξη των 
επχσεων, εφόσοντα καθήκοντάτους έχουν άμεση σχέση 
με αυτά. Οι Ραδιοναυτίλοι βαθμολογούνται στην πτητική 
έφεση, εφόσον εκτελούν πτητικά καθήκοντα. 

δ. Η βαθμολόγηση των σωματικών προσόντων γίνεται 
με αντικειμενικό τρόπο με βάση την εμφάνιση, τη σωματι¬ 
κή διάπλαση, τις ιατρικές γνωματεύσεις και τα αποτελέ¬ 
σματα των ετησίων σωματικών δοκιμασιών. Ο τρόπος διε¬ 
νέργειας των ετησίων σωματικών δοκιμασιών των Αν- 
θστών-Υπξκών-ΕΠΟΠ και οι κλίμακες βαθμολογίας για 
την αξιολόγηση των σωματικών τους προσόντων καθορί¬ 
ζονται με τις διαταγές των Αρχηγών των Κλάδων. 

3. Οι βαθμολογίες 1, 2, 3, 4 και 10 σε οποιοδήποτε ου¬ 
σιαστικό προσόν πρέπει να στηρίζονται σε συγκεκριμένα 
γεγονότα ή στοιχεία, τα οποία συνέβησαν στο χρόνο που 
αναφέρεται η Έκθεση Ικανότητος ή το Σημείωμα Απόδο¬ 
σης. Τα γεγονότα ή στοιχεία αυτά πρέπει να περιγράφο- 
νται στην Έκθεση Ικανότητος ή το Σημείωμα Απόδοσης. 

4. Βαθμολογία κάτω του 8 στα σωματικά ή ηθικά προ¬ 
σόντα πρέπει να στηρίζεται σε έγγραφα στοιχεία, αντί¬ 
γραφα των οποίων πρέπει να επισυνάπτονται στην ΕΙ ή 
στο ΣΑ. 

5. Τα ελαττώματα πρέπει να προκύπτουν από επίσημα 
έγγραφα στοιχεία που πρέπει να υπάρχουν στον ατομικό 
φάκελο του αξιολογούμενου και αναφέρονται στο χρόνο 
που καλύπτει η Έκθεση Ικανότητος ή το Σημείωμα Από¬ 
δοσης ή περιέρχονται στον αξιολογούντο μέσα στο 
χρόνο αυτό. Τα ελαττώματα δεν βαθμολογούνται αλλά 
περιγράφονται στην Έκθεση Ικανότητος ή το Σημείωμα 
Απόδοσης και ανάλογα με τη φύση τους επηρεάζουν δυ- 
σμενώς την εκτίμηση των λοιπών ουσιαστικών προσό¬ 
ντων και ιδιαίτερα των ηθικών και ψυχικών προσόντων, 
του κύρους και του στρατιωτικού πνεύματος. 

6. Η τελική εικόνα του αξιολογούμενου δύναται να περι- 
γράφεται από τον αξιολογούντο, με βάση τα ουσιαστικά 
προσόντα και την απόδοσή του κατά το χρονικό διάστημα 
της αξιολόγησης. 

7. Ο γνωματεύων βαθμολογεί τα προσόντα εκείνα στα 
οποία έχει μορφώσει γνώμη. Σε κάθε περίπτωση βαθμο¬ 
λόγησης από τον γνωματεύοντα, εφαρμόζονται οι διατά¬ 
ξεις των παραγράφων 1 έως 6 του άρθρου αυτού. 


8. Σε περίπτωση υποβολής προσφυγής από τον αξιολο¬ 
γούμενο (άρθρο 14της παρούσης), το όργανο οριστικής 
αξιολόγησης που επιλαμβάνεται κατά τα προβλεπόμενα 
στην παράγραφο 5 του άρθρου 6 της παρούσης, βαθμο¬ 
λογεί μόνο τα προσόντα εκείνα για τα οποία προσφεύγει 
ο αξιολογούμενος. 

Άρθρο 8 

Υποχρεώσεις αξιολογούντος 

1. Ο αξιολογών έχει το δικαίωμα να αξιολογεί τους υφι¬ 
σταμένους του και φέρει την ευθύνη της αξιολόγησης 
αυτής. Η αξιολόγηση πρέπει να είναι απολύτως αντικει¬ 
μενική και αμερόληπτη και να απορρέει από γεγονότα ή 
άλλα στοιχεία αντικειμενικώς ακριβή και όχι από υπό¬ 
νοιες, σχόλια ή πληροφορίες. 

2. Ο αξιολογών οφείλει: 

α. Να παρακολουθεί συνεχώς το έργο, που επιτελούν οι 
υφιστάμενοί του και να ελέγχει την εν γένει απόδοσή 
τους. 

β. Να λαμβάνει υπόψη του όλα τα στοιχεία που αφορούν 
τον αξιολογούμενο, ανεξάρτητα εάν αυτά είναι ευμενή ή 
δυσμενή. 

γ. Να αποβάλλει κάθε αίσθημα συμπάθειας ή αντιπά¬ 
θειας και να βαθμολογεί ή να περιγράφει με ακρίβεια και 
αντικειμενικότητα. 

δ. Να τηρεί επακριβώς τις διατάξεις που διέπουν τη σύ¬ 
νταξη των Εκθέσεων Ικανότητος, Σημειωμάτων Απόδο¬ 
σης, Εκθέσεων Πολεμικής Δράσης, Ειδικών Εκθέσεων 
Αποστρατείας, Προτάσεων Έκτακτων Κρίσεων και των 
Ειδικών Εκθέσεων Απολύσεως. 

Άρθρο 9 

Έκθεση Ικανότητος 

1. Η Έκθεση Ικανότητος συντάσσεται από τον αξιολο¬ 
γούντο σε ένα και μοναδικό αντίτυπο, στο ειδικό έντυπο 
που καθορίζεται στο Παράρτημα «Α» της παρούσης, υπό 
την προϋπόθεση ότι ο αξιολογούμενος υπηρέτησε υπό 
τις διαταγές του αξιολογούντο για χρονικό διάστημα του¬ 
λάχιστον εκατό (100) ημερών. 

2. Οι Εκθέσεις Αξιολόγησης διακρίνονται σε: 

α. Τακτικές, οι οποίες συντάσσονται μέχρι την 31η Ια¬ 
νουάριου κάθε έτους και πρέπει να υποβάλλονται στην 
οικεία Διεύθυνση το αργότερο μέχρι την 20ή Φεβρουάρι¬ 
ου του ίδιου έτους. Οι Εκθέσεις Ικανότητος των Ανθστών- 
Υπξκών-ΕΠΟΠ, που υποβάλλουν προσφυγή πρέπει να 
εξετάζονται από το όργανο οριστικής αξιολόγησης που 
επιλαμβάνεται κατά τα προβλεπόμενα στην παράγραφο 5 
του άρθρου 6 της παρούσης και να υποβάλλονται στην 
αντίστοιχη Διεύθυνση το αργότερο μέχρι την 20ή Μαρτί¬ 
ου. 

β. Έκτακτες, οι οποίες συντάσσονται όταν δίδεται σχε¬ 
τική διαταγή από τον Αρχηγό ΓΕΕΘΑ ή από τον Αρχηγό 
του αντιστοίχου Κλάδου ΕΔ ή στην περίπτωση προσωπι¬ 
κού του ΠΝ και από το Διοικητή ΔΝΕ ή όταν ο αξιολογού¬ 
μενος ή ο αξιολογών μετατίθεται ή αποσπάται για διά¬ 
στημα άνω των εκατό (100) ημερών. Επίσης έκτακτες ΕΙ 
συντάσσονται όταν ο αξιολογούμενος Ανθστής προάγε- 
ται σε Αξκό, μέχρι την προηγουμένη της ημερομηνίας 
προαγωγής του, όταν αυτός τίθεται σε διαθεσιμότητα για 
λόγους υγείας και όταν χορηγείται άδεια κύησης-τοκετού 
(προκειμένου για γυναίκες). 

3. Εκθέσεις Ικανότητος και Σημειώματα Απόδοσης συ- 
ντάσσονται για όλους τους Ανθστές-Υπξκούς-ΕΠΟΠ, με 

εξαίρεση εκείνους οι οποίοι αποστρατεύονται ή απολύο¬ 
νται, για οποιαδήποτε αιτία. Οι αποστρατευόμενοι δεν συ¬ 
ντάσσουν Εκθέσεις Ικανότητος και Σημειώματα Απόδο¬ 
σης για τους Ανθστές-Υπξκούς-ΕΠΟΠ. Οι Εκθέσεις και τα 
Σημειώματα, στην περίπτωση αυτή συντάσσονται από 
τον αξιολογούντο του αποστρατευομένου. 

4. Στην Έκθεση Ικανότητος βαθμολογεί ο αξιολογών, ο 
γνωματεύων, στην περίπτωση του άρθρου 7 παράγρα¬ 
φος 7, καθώς και το όργανο οριστικής αξιολόγησης, στην 
περίπτωση του άρθρου 7 παράγραφος 8 της παρούσης, 
όταν και όπως προβλέπεται από τις διατάξεις της παρού¬ 
σης. 

5. Όταν στον αξιολογούντο δεν δόθηκε η ευκαιρία να 
σχηματίσει αιτιολογημένη γνώμη για ένα ή περισσότερα 
προσόντα του αξιολογουμένου, συμπληρώνει την αντί¬ 
στοιχη θέση βαθμολογίας στο έντυπο της Εκθέσεως Ικα- 
νότητος με το γράμμα «X». 

6. Όταν με βάση τα καθήκοντα τα οποία εκτελεί ο αξιο¬ 
λογούμενος δεν είναι δυνατόν να δοκιμασθεί σε κάποιο 
προσόν, η αντίστοιχη θέση βαθμολογίας στο έντυπο της 
Εκθέσεως Ικανότητος συμπληρώνεται με τα γράμματα 
«ΔΕ» («Δεν Εδοκιμάσθη»). 

Άρθρο 10 

Σημείωμα Απόδοσης 

1. Το Σημείωμα Απόδοσης συντάσσεται από τον αξιο¬ 
λογούντο σε ένα και μοναδικό αντίτυπο, στο ειδικό έντυ¬ 
πο που καθορίζεται στο Παράρτημα «Β» της παρούσης, 
στις περιπτώσεις κατά τις οποίες ο αξιολογούμενος υπη¬ 
ρέτησε υπό τις διαταγές του αξιολογούντο για χρονικό 
διάστημα μικρότερο των εκατό (100) ημερών. Την 31η 
Ιανουάριου κάθε έτους δεν συντάσσονται Σημειώματα 
Απόδοσης. 

2. Στο Σημείωμα Απόδοσης ο αξιολογών περιγράφει 
συνοπτικά τον τρόπο εκτέλεσης των καθηκόντων του 
αξιολογούμενου, έχοντας υπόψη την αντιστοιχία της πε¬ 
ριγραφής στην κλίμακα βαθμολογιών της παραγράφου 1 
του άρθρου 7, και βαθμολογεί εκείνα τα ουσιαστικά προ¬ 
σόντα για τα οποία μπόρεσε να διαμορφώσει γνώμη, επι- 
σημαίνοντας και τυχόν ελαττώματα. 

3. Κατά τα λοιπά, εφαρμόζονται αναλόγως οι διατάξεις 
των άρθρων 7, 8 και 9 της παρούσης. 

Άρθρο 11 

Έκθεση Πολεμικής Δράσης 

1. Κατά τη διάρκεια τωνπεριόδωνπου η χώρα βρίσκεται 
σε κατάσταση πολέμου, για κάθε Ανθστή-Υπξκό-ΕΠΟΠ 
που μετέχει σε επιχειρήσεις συντάσσεται από τον αξιολο¬ 
γούντο μόνο Έκθεση Πολεμικής Δράσης, σε ένα και μο¬ 
ναδικό αντίτυπο, στο ειδικό έντυπο που καθορίζεται στο 
Παράρτημα «Γ'» του παρόντος. 

2. Στις Εκθέσεις Πολεμικής Δράσης αναφέρονται με λε¬ 
πτομέρειες: 

α. Τα καθήκοντα τα οποία εκτέλεσε ο αξιολογούμενος. 

β. Οι επιχειρήσεις στις οποίες συμμετείχε, με λεπτομε¬ 
ρή αναφορά περιοχών και ημερομηνιών. 

γ. Η ικανότητα αντιμετώπισης των προβλημάτων της 
μάχης και η συμμετοχή στην έκβαση της μάχης και στην 
επίτευξη του αντικειμενικού σκοπού. 

δ. Η συνολική απόδοση και ευψυχία του. 

ε. Οι προτάσεις απονομής ηθικών αμοιβών που έχουν 
υποβληθεί, καθώς και οι ηθικές αμοιβές που έχουν απο- 
νεμηθεί. 


στ. Κάθε άλλο στοιχείο ή γεγονός, το οποίο είναι χρήσι¬ 
μο για την εκτίμηση της απόδοσης του αξιολογουμένου 
κατά τις επιχειρήσεις. 

3. Οι Εκθέσεις Πολεμικής Δράσης συντάσσονται στο τέ¬ 
λος κάθε επιχείρησης, ή όταν μετατίθεται ο αξιολογών ή 
ο αξιολογούμενος, ή όταν διατάσσεται από τον Αρχηγό 
ΓΕΕΘΑ ή από τον Αρχηγό του αντιστοίχου Κλάδου ΕΔ ή 
στην περίπτωση προσωπικού του ΠΝ και από τον Διοικη¬ 
τή ΔΝΕ και υποβάλλονται στα όργανα τα οποία με βάση 
τις διατάξεις της παρούσης τηρούν τους ατομικούς φα¬ 
κέλους των αξιολογουμένων. Για το χρονικό διάστημα 
που καλύπτεται από την Έκθεση Πολεμικής Δράσης δεν 
συντάσσεται Έκθεση Ικανότητος ή Σημείωμα Αποδό- 
σεως. 

4. Σε περίπτωση που ο αξιολογών ή ο γνωματεύων φο- 
νευθεί ή βρίσκεται σε κατάσταση, που δεν του επιτρέπει 
να προβεί σε αξιολόγηση, η Έκθεση συντάσσεται από τον 
αξιωματικό που τοποθετείται στη θέση του αξιολογού- 
ντος ή του γνωματεύοντος. 

Άρθρο 12 

Ειδική Έκθεση Αποστρατείας, Πρόταση Έκτακτης 
Κρίσεως, Ειδική Έκθεση Απόλυσης 

1. Οι Ειδικές Εκθέσεις Αποστρατείας, οι Προτάσεις 
Έκτακτης Κρίσεως, και οι Ειδικές Εκθέσεις Απόλυσης 
που προβλέπονται στο άρθρο 22του ΝΔ 445/74 (ΦΕΚ160 
Α'), στο άρθρο 5 της 1859/89 απόφασης ΥΕΘΑ (ΦΕΚ 900 
Β') και στο άρθρο 1 της 416/205235/01 απόφασης ΥΕΘΑ 
(ΦΕΚ 1610 Β') αντίστοιχα συντάσσονται σε ένα και μο¬ 
ναδικό αντίτυπο στο ειδικό έντυπο που καθορίζεται στο 
Παράρτημα "Δ" της παρούσης. 

2. Στα εν λόγω ατομικά έγγραφα και στην περίπτωση 
που ο αξιολογούμενος υποπίπτει σε σοβαρά παρα¬ 
πτώματα, περιγράφονται λεπτομερώς η φύση, το πε¬ 
ριεχόμενο και οι ακριβείς συνθήκες τελέσεως τους και 
αναγράφονται από τον αξιολογούντο τα ουσιαστικά 
προσόντα στα οποία ο αξιολογούμενος παρουσιάζει 
ουσιώδεις ελλείψεις. Επιπρόσθετα περιγράφονται οι 
ελλείψεις αυτές και αιτιολογείται εμπεριστατωμένα η 
αναγκαιότητα παραπομπής, εξ αυτού του λόγου, του 
ζητήματος της περαιτέρω παραμονής του αξιολογού¬ 
μενου στις Ένοπλες Δυνάμεις, ενώπιον των αρμοδίων 
Συμβουλίων Κρίσεων. 

3. Απαραίτητη προϋπόθεση για την σύνταξη των ανωτέ¬ 
ρω ατομικών εγγράφων είναι η συνυπηρέτηση αξιολο- 
γούντος και αξιολογουμένου για χρονικό διάστημα άνω 
των εκατό (100) ημερών. 

4. Η προβλεπόμενη ειδική Έκθεση Απόλυσης που συ- 
ντάσσεται για τους ΕΠΟΠ πέραν της προαναφερθείσας 
προϋπόθεσης, συντάσσεται μετά την παρέλευση τουλά¬ 
χιστον ενός (1) εξαμήνου από την αρχικώς αναληφθείσα 
υποχρέωση παραμονής τους στο Στράτευμα. 

5. Η σύνταξη και η υποβολή των προαναφερόμενων 
ατομικών εγγράφων γίνεται οποτεδήποτε, αφού πρώτα 
ληφθούν υπόψη υπό του αξιολογούντος οι προηγούμε¬ 
νες κατά περίπτωση χρονικές δεσμεύσεις του παρόντος 
άρθρου. 

6. Γ ια το χρονικό διάστημα που καλύπτεται από την Ει¬ 
δική Έκθεση Αποστρατείας, ή την Πρόταση Έκτακτης 
Κρίσης ή την Ειδική Έκθεση Απόλυσης δεν συντάσσεται 
Έκθεση Ικανότητος, Σημείωμα Απόδοσης ή Έκθεση Πο¬ 
λεμικής Δράσης. 

Άρθρο 13 
Γνωμάτευση 

1. Επί των Εκθέσεων Ικανότητος, των Σημειωμάτων 
Απόδοσης, των Εκθέσεων Πολεμικής Δράσης, καθώς και 
επί των Ειδικών Εκθέσεων Αποστρατείας, Προτάσεων 
Έκτακτων Κρίσεων και Ειδικών Εκθέσεων Απόλυσης γνω¬ 
ματεύει ο γνωματεύων εκτός εάν το Σημείωμα Αξιολόγη¬ 
σης καλύπτει χρονική περίοδο μικρότερη των πενήντα 
ημερών. 

2. Σε περίπτωση υποβολής προσφυγής κατά το άρθρο 
14, γνωματεύει ο προϊστάμενος του αξιολογούντος (γνω¬ 
ματεύων), πριν την οριστική αξιολόγηση ανεξαρτήτως 
του χρονικού διαστήματος που καλύπτει το Σημείωμα 
Αποδόσεως. 

3. Ο γνωματεύων υποχρεούται να ελέγχει: 

α. Εάν οι βαθμολογίες 1,2, 3, 4 και 10 σε οποιοδήπο- 
τε ουσιαστικό προσόν στηρίζονται σε συγκεκριμένα 
γεγονότα ή στοιχεία, τα οποία συνέβησαν στο χρόνο 
που αναφέρεται η Έκθεση Ικανότητος ή το Σημείωμα 
Απόδοσης και εάν τα γεγονότα ή στοιχεία αυτά περι- 
γράφονται στην Έκθεση Ικανότητος ή το Σημείωμα 
Απόδοσης. 

β. Εάν βαθμολογία κάτω του 8 στα σωματικά ή ηθικά 
προσόντα στηρίζεται σε έγγραφα στοιχεία, αντίγραφα 
των οποίων επισυνάπτονται στην ΕΙ ή στο ΣΑ. 

γ. Εάντα περιγραφόμενα ελαττώματα προκύπτουν από 
επίσημα έγγραφα στοιχεία που υπάρχουν στον ατομικό 
φάκελο του αξιολογούμενου και αναφέρονται στο χρόνο 
που καλύπτει η Έκθεση Ικανότητος ή το Σημείωμα Από¬ 
δοσης ή περιήλθαν στον αξιολογούντο μέσα στο χρόνο 
αυτό. Ακόμα εάν αυτά (τα ελαττώματα) ανάλογα με τη φύ¬ 
ση τους έχουν επηρεάσει δυσμενώς την εκτίμηση των λοι¬ 
πών ουσιαστικών προσόντων. 

δ. Εάν έχουν τηρηθεί γενικά οι διατάξεις που διέπουντη 
σύνταξη των Εκθέσεων Ικανότητος, Σημειωμάτων Από¬ 
δοσης, Εκθέσεων Πολεμικής Δράσης Ειδικών Εκθέσεων 
Αποστρατείας, Προτάσεων Έκτακτης Κρίσεως και των Ει¬ 
δικών Εκθέσεων Απόλυσης. 

4. Στις περιπτώσεις που ο ίδιος ο γνωματεύων προβαί¬ 
νει σε βαθμολόγηση ουσιαστικών προσόντων (άρθρο 7 
παράγραφος 7), έχει τις υποχρεώσεις του αξιολογού- 
ντος. 

5. Μετά την γνωμάτευση και επιφυλασσομένων των 
διατάξεων της επομένης παραγράφου καθώς και του 
άρθρου 14, οι Εκθέσεις Ικανότητος, τα Σημειώματα Από¬ 
δοσης και οι Εκθέσεις Πολεμικής Δράσης επιστρέφονται 
στον αξιολογούντο και υποβάλλονται στην αρμόδια Διεύ¬ 
θυνση του οικείου ΓΕ. 

6. Εάν ο γνωματεύων διαπιστώσει ότι κατά την αξιολό¬ 
γηση δεντηρήθηκαντα αναφερόμενα στην παράγραφο 3 
του παρόντος άρθρου ή κρίνει ότι ο αξιολογών προέβη σε 
μη αντικειμενική ή εσφαλμένη αξιολόγηση, ή εάν με τη 
βαθμολόγηση ενός ή περισσότερων ουσιαστικών προσό¬ 
ντων απ’ αυτόν μεταβάλλεται η κλίμακα της βαθμολογίας 
του αξιολογουμένου (άρθρο 17 παράγραφος 7 Ν.Δ. 
445/74, άρθρο 7 παράγραφος 1 της παρούσης), τότε 
υποβάλλει υποχρεωτικά την Έκθεση Ικανότητος ή το 
Σημείωμα Απόδοσης ή την Έκθεση Πολεμικής Δράσης 
στο κατά το άρθρο 6 παράγραφος 5 όργανο οριστικής 
αξιολόγησης, ανεξάρτητα από το εάν θα προσφύγει ο 
αξιολογούμενος κατ’ αυτών. 


Άρθρο 14 

Ενημέρωση και διαδικασία προσφυγής του αξιολογου- 
μένου 

1. Η ενημέρωση του αξιολογουμένου επί του περιεχο¬ 
μένου της Έκθεσης Ικανότητος, του Σημειώματος Από¬ 
δοσης, της Έκθεσης Πολεμικής Δράσης, της Ειδικής 
Έκθεσης Αποστρατείας, της Πρότασης Έκτακτης Κρί¬ 
σης και της Ειδικής Έκθεσης Απόλυσης, είναι σε κάθε 
περίπτωση υποχρεωτική και γίνεται από τον αξιολογού¬ 
ντο μετά τη γνωμάτευση της Έκθεσης Ικανότητος, του 
Σημειώματος Απόδοσης, της Έκθεσης Πολεμικής Δρά¬ 
σης, της Ειδικής Έκθεσης Αποστρατείας, της Πρότασης 
Έκτακτης Κρίσης και της Ειδικής Έκθεσης Απόλυσης, 
αποδεικνύεται δε με την υπογραφή του αξιολογουμένου 
στο κατάλληλο σημείο των υπόψη εντύπων. Το δικαίωμα 
του αξιολογουμένου ασκείται είτε με επιτόπια μελέτη είτε 
με τη λήψη αντιγράφου. 

2. Εάν ο αξιολογούμενος διαφωνεί με οποιοδήποτε 
στοιχείο της αξιολόγησής του, μπορεί εντός 15 ημερών 
από την ημερομηνία που έλαβε γνώση της αξιολόγησής 
του να προσφύγει ιεραρχικά στο όργανο οριστικής αξιο¬ 
λόγησης του άρθρου 6 παράγραφος 5 της παρούσης, με 
αναφορά του, η οποία υποβάλλεται μία και μοναδική φο¬ 
ρά για κάθε Έκθεση Ικανότητος ή Σημείωμα Απόδοσης ή 
Έκθεση Πολεμικής Δράσης και στην οποία αναφέρει με 
λεπτομέρεια τους λόγους για τους οποίους προσβάλλει 
συγκεκριμένη βαθμολογία ή περιγραφή, ή άλλο συγκε¬ 
κριμένο στοιχείο. 

3. Η προσφυγή του αξιολογουμένου, η Έκθεση Ικανό- 
τητος ή το Σημείωμα Απόδοσης, ή η Έκθεση Πολεμικής 
Δράσης υποβάλλονται στον γνωματεύοντα ο οποίος υπο¬ 
βάλλει όλη την αλληλογραφία στο όργανο οριστικής αξιο¬ 
λόγησης του άρθρου 6 παράγραφος 5 της παρούσης. 

4. Το όργανο οριστικής αξιολόγησης αξιολογεί οριστι¬ 
κά τον προσφεύγοντα για τα προσόντα ή τα στοιχεία για 
τα οποία αυτός έχει προσφύγει, σημειώνοντας την αξιο¬ 
λόγησή του επί της Εκθέσεως Ικανότητος ή του Σημειώ¬ 
ματος Απόδοσης, ή της Εκθέσεως Πολεμικής Δράσης, 
δύναται δε στα πλαίσια της εξέτασης της προσφυγής να 
συλλέξει τα απαραίτητα στοιχεία με οποιονδήποτε κατά 
τη κρίση του πρόσφορο τρόπο. 

5. Η σχετική αλληλογραφία επιστρέφεται στον αξιολο¬ 
γούντο ο οποίος ενημερώνει τον αξιολογούμενο και στη 
συνέχεια την υποβάλλει στην αρμόδια Διεύθυνση του οι¬ 
κείου ΓΕ. Για την ενημέρωση του αξιολογουμένου και το 
δικαίωμα λήψης αντιγράφων, ισχύουν τα καθοριζόμενα 
στην παράγραφο 1 του παρόντος άρθρου. 

6. Η διαδικασία της προσφυγής του αξιολογουμένου 
και της οριστικής αξιολόγησής του πρέπει να ολοκληρώ¬ 
νεται: 

α. Γιατιςτακτικές Εκθέσεις Αξιολόγησης, μέχριτην20ή 
Μαρτίου κάθε έτους, για να είναι δυνατή η κρίση του 
Ανθστή-Υπξκού-ΕΠΟΠ στις ετήσιες τακτικές κρίσεις. 

β. Για τις έκτακτες Εκθέσεις Ικανότητος και τα Σημειώ¬ 
ματα Απόδοσης, εντός μηνός από την ημερομηνία υπο¬ 
βολής της προσφυγής. 

γ. Γιατις Εκθέσεις Πολεμικής Δράσης, το ταχύτερο δυ¬ 
νατό. 

Άρθρο 15 

Τροποποίηση εντύπων 

Τα έντυπα που προβλέπονται στα Παραρτήματα της 
παρούσης αντικαθίστανται, τροποποιούνται ή συμπλη- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ρώνονται με αποφάσεις του Υπουργού Εθνικής Άμυνας, 
οι οποίες εκδίδονται μετά από εισήγηση του ΣΑΓΕ και 
δημοσιεύονται στην Εφημερίδα της Κυβερνήσεως. 

Άρθρο 16 

Τελικές και μεταβατικές διατάξεις 

1. Η ισχύς της παρούσης αρχίζει ενενήντα ημέρες μετά 
τη δημοσίευσή της στην Εφημερίδα της Κυβερνήσεως. 

2. Τα Φύλλα Ποιότητος, οι Εκθέσεις Ικανότητας, τα Ση¬ 
μειώματα Αποδόσεως, οι Εκθέσεις Πολεμικής Δράσεως, 
οι Ειδικές Εκθέσεις Αποστρατείας και οι Προτάσεις Εκτά¬ 
κτου Κρίσεως που περιλαμβάνονται στους ατομικούς φα¬ 
κέλους των Ανθστών-Υπξκών-ΕΠΟΠ εξακολουθούν να 
ισχύουν και μετά τη θέση σε ισχύ της παρούσης. 

3. Από τη θέση σε ισχύ της παρούσης καταργείται η 
Φ.676/136934/Σ. 165/13-1-75 απόφαση ΥΕΘΑ, όπως αυτή 
ίσχυε μετά τις τροποποιήσεις της. 

4. Περιπτώσεις δυσμενών εγγραφών στις Εκθέσεις 
Ικανότητας, τα Σημειώματα Αποδόσεως και τις Εκθέ¬ 
σεις Πολεμικής Δράσεως, οι οποίες έχουν ήδη εξετα- 
σθεί με βάση τις διατάξεις της Φ.676/136934/Σ 165/13- 
1-75 απόφασης ΥΕΘΑ, όπως αυτή ίσχυε μετά τις τρο¬ 
ποποιήσεις της, είτε αυτεπάγγελτα είτε κατόπιν 
αναφοράς δυσμενώς κριθέντος, δεν επανεξετάζονται 
σε καμία περίπτωση. 

5. Αναφορές παραπόνων του δευτέρου εδαφίου της 
παραγράφου 4 του άρθρου 5 της Φ.676/136934/Σ 165/ 


13-1-75 απόφασης ΥΕΘΑ, καθώς και αναφορές δυσμε¬ 
νώς κριθέντων Ανθστών-Υπξκών της περιπτώσεως β' της 
παραγράφου 2 του άρθρου 6 της Φ.676/136934/Σ 165/ 
13-1-75 απόφασης ΥΕΘΑ, όπως αυτή ίσχυε μετά τις τρο¬ 
ποποιήσεις της, οι οποίες έχουν υποβληθεί μέχρι την 
ημερομηνία που τίθεται σε ισχύ η παρούσα, διέπονται 
από τις διατάξεις της Φ.676/136934/Σ. 165/13-1-75 από¬ 
φασης ΥΕΘΑ. ΕΔΕ οι οποίες έχουν διαταχθεί με βάση 
τις διατάξεις των άρθρων 5 και 6 της Φ.676/136934/Σ. 165/ 
13-1-75 απόφασης ΥΕΘΑ και βρίσκονται σε εξέλιξη, ολο¬ 
κληρώνονται κανονικά και διέπονται από τις διατάξεις 
που ίσχυαν όταν διατάχθηκε η διενέργειά τους. 

6. Οι διατάξεις της παραγράφου 2, περίπτωση β του 
άρθρου 6 της Φ.676/136934/Σ. 165/13-1-75 απόφασης 
ΥΕΘΑ, όπως αυτή ίσχυε μετά τις τροποποιήσεις της, εξα¬ 
κολουθούν να εφαρμόζονται και για όσους Ανθστές- 
Υπξκούς κρίνονται δυσμενώς και στο αιτιολογικό της 
δυσμενούς κρίσεώς τους περιλαμβάνονται στοιχεία από 
Εκθέσεις Ικανότητος και Σημειώματα Αποδόσεως που 
συντάχθηκαν με βάση τις διατάξεις της προαναφερθεί- 
σης απόφασης ΥΕΘΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2003 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΠΑΡΑΡΤΗΜΑ "Α” 

Στη Φ.416/162956/Σ.5261 Απόφαση ΥΕΘΑ 


ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 
>φαση ΥΕΘΑ ΓΕΝΙΚΟ ΕΠΙΤΕΛΕΙΟ ΕΘΝΙΚΗΣ ΑΜΥΝΑΣ 

30 Οκτ 2003 

ΥΠΟΔΕΙΓΜΑ ΕΚΘΕΣΗΣ ΑΞΙΟΛΟΓΗΣΗΣ 


ΜΟΝΑΔΑΉ ΥΠΗΡΕΣΙΑ ΑΞΙΟΛΟΓΟΥΜΕΝΟΥ: 

ΣΩΜΑΤΙΚΑ ΠΡΟΣΟΝΤΑ 


ΗΘΙΚΑ ΠΡΟΣΟΝΤΑ 


ΛΙΟΙΚΗΤΙΚΑ ΠΡΟΣΟΝΤΑ 




6. 

ΔΙΑΝΟΗΤΙΚΑ ΠΡΟΣΟΝΤΑ 

8, 

ΨΥΧΙΚΑ ΠΡΟΣΟΝΤΑ 

10. 

ΕΠΑΓΓΕΛΜΑΤΙΚΑ ΠΡΟΣΟΝΤ/ 




ΓΕΝΙΚΗ ΙΚΑΝΟΤΗΤΑ ΣΤΟΝ ΚΑΤΕΧΟΜΕΝΟ ΒΑΘΜΟ 


Προσθέστε κάθε στοιχείο, που θα ενίσχυε την αντικειμενικότητα της κρίσεως σας. 
Καταγράψτε πλεονεκτήματα και προσόντα που δεν περιλαμβάνονται στο παρόν. 
Σημειώστε αδυναμίες και ελαττώματα. Δικαιολογήστε με συγκεκριμένα στοιχεία τις 
βαθμολογίες 1,2,3,4,10. 


Ο Αξιολογών 


Βαθμός, Οπλο ή Σώμα 

Ονοματεπώνυμο 

θέση 

Σφραγίδα 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΜΠΙΣΤΕΥΤΙΚΟ 

ΠΡΟΣ: _ 

~φ. ! : " 

ΚΟΙΝ : __ 

Συνημμένα _ . 

ΘΕΜΑ: Έκθεση Α&ιολόνησικ 

1. Υποβάλλεται συνημμένα Έκθεση Αξιολόγησης του 

___για την περίοδο από 

μέχρι_ 

2. Η παρούσα Έκθεση Αξιολόγησης συντάχθηκε 

λόγω___ 

3. Συνημμένα υποβάλλονται: 


Υπογραφή. 


ΠΡΩΤΟΚΟΛΛΗΣΗ 


Ελέγχθηκε από τον τηρούντο τον ατομικό φάκελο 


Ημερομηνία. 

Υπογραφή^ 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΠΑΡΑΡΤΗΜΑ "Β" ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 

Στη Φ.416/162956/Σ.6251 Απόφαση ΥΕΘΑ 19 ΓΕΝΙΚΟ ΕΠΙΤΕΛΕΙΟ ΕΘΝΙΚΗΣ ΑΜΥΝΑΣ 

30 Οκτ 2003 

ΥΠΟΔΕΙΓΜΑ ΣΗΜΕΙΩΜΑΤΟΣ ΑΞΙΟΛΟΓΗΣΗΣ 


ΜΟΝΑΔΑ Ή ΥΠΗΡΕΣΙΑ ΑΞΙΟΛΟΓΟΥΜΕΝΟΥ: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΠΑΡΑΡΤΗΜΑ "Γ’ 

Στη Φ.416/162956/Σ.6251 Απόφαση ΥΕΘΑ 


ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 

1 Απόφαση ΥΕΘΑ ΓΕΝΙΚΟ ΕΠΙΤΕΛΕΙΟ ΕΘΝΙΚΗΣ ΑΜΥΝΑΣ 

30 Οκτ 2003 

ΥΠΟΔΕΙΓΜΑ ΕΚΘΕΣΗΣ ΠΟΛΕΜΙΚΗΣ ΔΡΑΣΕΩΣ 


ΜΟΝΑΔΑΉ ΥΠΗΡΕΣΙΑ ΑΞΙΟΛΟΓΟΥΜΕΝΟΥ: 


ΕΚΘΕΣΗ ΠΟΛΕΜΙΚΗΣ ΔΡΑΣΕΩΣ 


1 ΤΟΥ¬ 


ΓΙΑ ΤΗΝ ΠΕΡΙΟΔΟ ΑΠΟ 


ΜΕΧΡΙ 


_(ΗΜΕΡΕΣ_ 


2. ΠΟΥ ΣΥΝΤΑΧΘΗΚΕ ΑΠΟ ΤΟΥΣ 


Στοιχεία 


Αξιολογούντος 


Γνωματευοντος 


Βαθμός-Οπλο-Σώμα 

Ονοματεπώνυμο 



3. ΥΠΗΡΕΣΙΕΣ ΠΟΥ ΕΚΤΕΛΕΣΕ Ο ΑΞΙΟΛΟΓΟΥΜΕΝΟΣ ΑΠΟ 



Ημέρες 


ΣΥΝΟΛΟ ΧΡΟΝΟΣ 
ΔΙΟΙΚΗΣΗΣ 



4. |Επΐχεΐρήσεΐς(αναφέρατε τις επιχειρήσεις στις οποίες συμμετείχε με ένδειξη στις ημερομηνίες και περιοχές) 

5. Γενική Απόδοση και Συμπεριφορά 


51 Ικανότητα αντιμετώπισης των προβλημάτων της μάχης 


52 Συμμετοχή στην έκβαση της μάχης και την επίτευξη του αντικειμενικού σκοπού 


53 Ευψυχία - Συναδελφική Αλληλεγγύη 


54 __ ' 

Προσήλωσή στο καθήκον και εθνικά ιδεώδη 


Περιγράψτε π]ν απόδοση και τη συμπεριφορά στα παραπάνω στοιχεία, αναλόγως 
της θέσης που υπηρέτησε και των καθηκόντων που εκτέλεσε ο αξιολογούμενος. 
Αναφέρατε κάθε άλλο στοιχείο που δεν προβλέπεται στο παρόν. 


6. Προτάσεις Ηθικών Αμθιβών(αναφέρατε λεπτομερώς τις πράξεις για τις οποίες διακρίθηκε ιδιαιτέρως 
ο αξιολογούμενος και για τις οποίες θα πρέπει να του απονεμηθεί ηθική αμοιβή) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ημερομηνία 

Υπογραφή 


Ημερομηνία 


Γνώση Αξιολογούμενου 


ΓΝΩΜΗ Β' ΓΝΩΜΑΤΕΥΟΝΤΟΣ 


Ημερομηνία_ 

Ο Γνωματεύων 


Γνώση Αξιολογούμενου 


Υπογραφή 

ΠΑΡΑΡΤΗΜΑ "Δ” 

Στη Φ.416/162956/Σ.6251 Απόφαση ΥΕΘΑ 


ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 

51 Απόφαση ΥΕΘΑ ΓΕΝΙΚΟ ΕΠΙΤΕΛΕΙΟ ΕΘΝΙΚΗΣ ΑΜΥΝΑΣ 

30 Οκτ 2003 

ΥΠΟΔΕΙΓΜΑ ΕΙΔΙΚΗΣ ΕΚΘΕΣΗΣ ΑΠΟΣΤΡΑΤΕΙΑΣ 


ΜΟΝΑΔΑΉ ΥΠΗΡΕΣΙΑ ΑΞΙΟΛΟΓΟΥΜΕΝΟΥ: 

6. 


Περιγράψατε τυχόν ελαττώματα του αξιολογουμένου τα οποία επηρεάζουν 
δυσμενώς τα λοιπά ουσιαστικά προσόντα και κυρίως τα ηθικά και τα ψυχικά 
καθώς και το Στρατιωτικό Πνεύμα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Συμπληρώσατε λοιπά στοιχεία τα οποία κατά τη γνώμη σας είναι αναγκαία 


Ημερομηνία 


Ημερομηνία_ 

Ο Γνωματεύων 


ΓΝΩΜΗ ΠΡΟΪΣΤΑΜΕΝΟΥ ΚΛΙΜΑΚΙΟΥ 


Ημερομηνία_ 

Ο Γνωματεύων 


Γνώση Αξιολογουμένου 


Υττηνηπβιή 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








